ท่าอากาศยานไทย

บทความนี้เกี่ยวกับรัฐวิสาหกิจไทย สำหรับท่าอากาศยานในประเทศไทย ดูที่ รายชื่อท่าอากาศยานในประเทศไทย
| --- | --- |
ตราสัญลักษณ์ของท่าอากาศยาน
ที่ทำการของท่าอากาศยาน
ชื่อท้องถิ่น: Airport of Thailand PCL
ประเภท: รัฐวิสาหกิจ มหาชน
การซื้อขาย: SET:AOT
ISIN: TH0765010010 
อุตสาหกรรม: การบริการ
ก่อนหน้า: การท่าอากาศยานแห่งประเทศไทย
ก่อตั้ง: 1 กรกฎาคม พ.ศ. 2522; 45 ปีก่อน (2522-07-01)
สำนักงานใหญ่: เลขที่ 333 หมู่ที่ 7 ถนนเชิดวุฒากาศ แขวงสีกัน เขตดอนเมือง กรุงเทพมหานคร
จำนวนที่ตั้ง: ท่าอากาศยาน 6 แห่ง
พื้นที่ให้บริการ: ประเทศไทยและต่างประเทศ
บุคลากรหลัก: พลตำรวจเอก วิสนุ ปราสาททองโอสถ (ประธานกรรมการ) กีรติ กิจมานะวัฒน์(กรรมการผู้อำนวยการใหญ่)
ผลิตภัณฑ์: การบริหารท่าอากาศยาน
บริการ: บรรเทาสาธารณภัยทางอากาศ รักษาความปลอดภัยทางอากาศ ขนส่งและโลจิสติกส์
รายได้:  7,838.44 ล้านบาท (พ.ศ. 2564)
รายได้จากการดำเนินงาน:  7,085.60 ล้านบาท (พ.ศ. 2564)
รายได้สุทธิ:  17,751.94 ล้านบาท (พ.ศ. 2564)
สินทรัพย์:  195,085.76 ล้านบาท (พ.ศ. 2564)
ส่วนของผู้ถือหุ้น:  113,421.37 ล้านบาท (พ.ศ. 2564)
เจ้าของ: กระทรวงการคลัง (70.000 %)
พนักงาน: 8,176  คน (พ.ศ. 2564)
บริษัทแม่: กระทรวงคมนาคม
แผนก: โรงแรมท่าอากาศยานสุวรรณภูมิ บริการภาคพื้น ท่าอากาศยานไทย รักษาความปลอดภัย ท่าอากาศยานไทย ท่าอากาศยานไทย ทาฟ่า โอเปอร์เรเตอร์
บริษัทในเครือ: ฟอร์ท เอ็มอาร์โอ เซอร์วิส ครัวการบินภูเก็ต ไทยเชื้อเพลิงการบิน ดอนเมือง อินเตอร์เนชั่นแนล แอร์พอร์ต โฮเตล บริการเชื้อเพลิงการบินกรุงเทพ เทรดสยาม ไทย แอร์พอร์ตส์ กราว เซอร์วิสเซส
เว็บไซต์: เว็บไซต์ของบริษัท
สัญลักษณ์เมื่อครั้งยังเป็น การท่าอากาศยานแห่งประเทศไทย
บริษัท ท่าอากาศยานไทย จำกัด (มหาชน) (อังกฤษ: Airports of Thailand Public Company Limited) เดิมใช้ชื่อว่า การท่าอากาศยานแห่งประเทศไทย หรือ ทอท. เป็นรัฐวิสาหกิจสังกัดกระทรวงคมนาคม เป็นองค์กรบริหารงานท่าอากาศยานระดับแห่งชาติของไทย โดยเริ่มดำเนินการตั้งแต่วันที่ 1 กรกฎาคม พ.ศ. 2522 เพื่อดำเนินกิจการท่าอากาศยานต่าง ๆ ให้มีมาตรฐานและประสิทธิภาพ และรับโอนกิจการท่าอากาศยานดอนเมือง ซึ่งเคยสังกัดกรมการบินพลเรือน (กองทัพอากาศ) โดยอาศัยตามความบทเฉพาะกาล มาตรา 50 ของพระราชบัญญัติการท่าอากาศยานแห่งประเทศไทย พุทธศักราช 2522 ต่อมา ทอท. ได้แปลงสภาพเป็นบริษัทภายใต้นโยบายการแปรรูปรัฐวิสาหกิจไทย โดยได้จดทะเบียนเป็นนิติบุคคลในนาม "บริษัท ท่าอากาศยานไทย จำกัด (มหาชน)" และปรับตราสัญลักษณ์ใหม่เพียงเล็กน้อย โดยชื่อย่อของบริษัทยังคงใช้  "ทอท." เช่นเดิม ส่วนชื่อภาษาอังกฤษคือ Airports of Thailand Public Company Limited และใช้ชื่อย่อว่า AOT ตั้งแต่วันที่ 30 กันยายน พ.ศ. 2545 เป็นต้นมา โดยกระทรวงการคลัง ถือหุ้นร้อยละ 70
บริษัท ท่าอากาศยานไทย จำกัด (มหาชน) ยังถือหุ้นใน บริษัท โรงแรมท่าอากาศยานสุวรรณภูมิ จำกัด 60%, บริษัท ไทยเชื้อเพลิงการบิน จำกัด 10%, บริษัท ครัวการบินภูเก็ต จำกัด 10%, บริษัท ดอนเมือง อินเตอร์เนชั่นแนล แอร์พอร์ต โฮเต็ล จำกัด 9%, บริษัท บริการเชื้อเพลิงการบินกรุงเทพ จำกัด 4.94%, บริษัท ไทยแอร์พอร์ต กราวด์ เซอร์วิสเซส จำกัด อีก 28.50%
ในปี พ.ศ. 2561 ท่าอากาศยานภูเก็ตมีจำนวนประเทศที่ให้บริการรวม 25 ประเทศ ไม่รวม ฮ่องกง และ มาเก๊า ท่าอากาศยานดอนเมืองให้บริการจำนวนประเทศรวม 15 ประเทศ ท่าอากาศยานนานาชาติเชียงใหม่ให้บริการรวม 9 ประเทศ ไม่รวม ฮ่องกง และ มาเก๊า ท่าอากาศยานหาดใหญ่ให้บริการ 3 ประเทศ ได้แก่ ประเทศสิงคโปร์ ประเทศจีน และ ประเทศมาเลเซีย ท่าอากาศยานแม่ฟ้าหลวง เชียงรายให้บริการ 1 ประเทศ ได้แก่ประเทศจีน ไม่นับรวม ฮ่องกง ซึ่งเป็นเขตบริหารพิเศษของจีนซึ่งให้บริการในปีดังกล่าวด้วย ในปีเดียวกันคณะรัฐมนตรีมีมติให้โอน ท่าอากาศยานชุมพร ท่าอากาศยานอุดรธานี ท่าอากาศยานสกลนคร และ ท่าอากาศยานตาก
ในปี พ.ศ. 2562 ที่ท่าอากาศยานสุวรรณภูมิ ตลอดทั้งปี มีสายการบินทำการบินทั้งหมด 118 สายการบิน แบ่งเป็นขนส่งผู้โดยสาร 105 สายการบิน ขนส่งอากาศยาน อย่างเดียว 13 สายการบิน
มี สายการบินเที่ยวบิน สายการบินเช่าเหมาลำ ระหว่างประเทศ 2 สายการบิน สายการบินเช่าเหมาลำ ภายในประเทศ ทำการบินไป สนามบินเกาะไม้ซี้ 1 สายการบิน รวม 121 สายการบิน
จำนวนประเทศที่ให้บริการสายการบินประจำรวม 55 ประเทศ ไม่รวม ฮ่องกง และ มาเก๊า ตลอดปี พ.ศ. 2562
สำหรับปีสิ้นสุดงบประมาณวันที่ 30 กันยายน พ.ศ. 2561 ปริมาณการจราจรทางอากาศของท่าอากาศยานทั้ง 6 แห่งของบริษัท มีจำนวนเที่ยวบินรวม 874,999 เที่ยวบิน เพิ่มขึ้นร้อยละ 6.24 เมื่อเทียบกับปีก่อน แบ่งเป็นเที่ยวบินระหว่างประเทศ 462,225 เที่ยวบิน เที่ยวบินภายในประเทศ 412,774 เที่ยวบิน ส่วนจำนวนผู้โดยสารรวมมีทั้งหมด 139.52 ล้านคน เพิ่มขึ้นร้อยละ 7.99 เมื่อเทียบกับปีก่อน แบ่งเป็นผู้โดยสารระหว่างประเทศ 80.49 ล้านคนและผู้โดยสารภายในประเทศ 59.03 ล้านคน โดยการเพิ่มขึ้นส่วนใหญ่มาจากเที่ยวบินและผู้โดยสารระหว่างประเทศ
บริษัทมีกำไรสุทธิงวดปี 2562 (1 ตุลาคม 2561- 30 กันยายน 2562) จำนวน 25,026.36 ล้านบาท